بسم ‌الله ‌الرّحمن ‌الرّحيم
الحمد لله ربّ‌ العالمين
و الصّلاة و السّلام علي سيّدنا محمّد و آله الطّاهرين
و لعنة الله علي اعدائهم اجمعين
اللّهمّ صلّ علي فاطمة و ابيها و بعلها و بنيها عدد ما احاط به علمک
اس مبارک و مسعود ميلاد پرمبارکباد پيش کرتا ہوں ولايت سے عشق رکھنے والوں کو
نبوت سے عشق رکھنے والوں ،پيغمبر اسلام (ص) کے خاندان سے عشق رکھنے والوں اور حقيقي فضيلتوں کے شيدائيوں کو
آپ تمام عزيزوں کو خوش آمديد عرض کرتا ہوں
آپ ميں ہر شخص خاص اہميت اور مقام کا مالک ہے،جس کي طرف ميں اشارہ کروں گا
اپنے عرائض کا آغاز کرنے سے پہلے
جناب آہي مرحوم رحمۃ اللہ عليہ کو خراج عقيدت پيش کرتا ہوں ،جو بڑے متعہد، فرض شناس، ور ہمدرد مداح تھے
ميں مرحوم آقائ آہي کو سنہ 40 ہجري شمسي کے عشرے کے آغاز سے پہچانتا ہوں
مشہد ميں شعراء اور ذاکرين اہل بيت (ع) کي ايک جماعت آئي ہوئي تھي جس ميں وہ بڑے سرگرم تھے
البتہ ہماري بہت زيادہ آشنائي نہيں تھي، ليکن ميں نے انہيں پہچانتا تھا
ميں متعدد برسوں تک انھيں دور سے پہچانتا تھا ؛ ليکن بعد ميں ان کي خدمت ميں حاضر ہوا
اللہ تعالي ان کے درجات کو بلند کرے
مرحوم آہي حقيقت ميں بڑے فرض شناس، متعہد اور ہمدرد تھے
خاص طور پر ذاکرين و شعراء کے بارے ميں وہ بہت ذمہ داري کا احساس کرتے تھے
اور ہر سال ہم يہاں ان کي زيارت کرتے تھے اللہ تعالي کي ان پر رحمت ںال ہو
اللہ تعالي ان کي مغفرت فرمائے ؛ اور ہماري بھي بخشش فرمائے
ميں آپ کے سامنےتين باتيں پيش کروں گا : ايک بات آپ کے بارے ميں ہے
مداحي کے بارے ميں اور اس شريف فن کے بارے ميں ہے
دوسري بات ايٹمي معاملے کے بارے ميں ہے
جو آج ہمارے ملک کا ايک اہم اور رائج مسئلہ بن گيا ہے
تيسري بات يمن کے مسئلہ کے بارے ميں ہے
آج ميں آپ عزيزوں کي خدمت ميں بلکہ ايراني قوم کے سامنے يہ تينوں مطالب اور موضوعات اجمالي طور پر بيان کروں گا
جہاں تک پہلي بات کا تعلق ہے تو اہل بيت (ع) کا ذکر اور مداحي حقيقت ميں بہت بڑا شرف اور عظيم فن ہے؛ کيوں؟
اس لئے کہ تاريخ ميں ايسے افراد گزرے ہيں
جو ظالموں کي، ستمگروں کي اور استبدادي طاقتوں کي مدح کرتے تھے آج بھي ايسے افراد ہيں
آج بھي دنيا ميں ايسے لوگ اور افراد موجود ہيں جو زبان کھولتے ہيں
اور دنيا کے پليد ترين اور پست ترين انسانوں کي تعريف و توصيف کرتے ہيں
اپنے قلم سے يہ پست کام انجام ديتے ہيں تاکہ کچھ قيمت وصول کرسکيں
مگر آپ کا طريقہ کار اس کے بالکل برعکس ہے آپ اپني زبان، اپني سانسيں، اپنا گلا اور اپني فنکارانہ صلاحيتيں اہلبيت (ع) کي فضيلتوں کو بيان کرنے کے لئے استعمال کرتے ہيں
پيغمبر اسلام (ص) کا خاندان فضيلت کا خاندان ہے، يہ خاندان سراپا فضيلت ہے
خورشيد کي مدح کرنے والا خود اپنا بھي مداح ہے
آپ در حقيقت خاندان پيغمبر (ص) کي فضيلتوں کو بيان کرکے،خود اپني فضيلت بھي بيان کرتے ہيں
اور اپنے اس فن کي عظمت و فضيلت اور اس کے بلند مرتبے کا اظہار بھي کرتے ہيں
ميں نے چند سال قبل اسي نشست ميں
حضرت فاطمہ زہرا سلام اللہ عليہا کے بارے ميں مرحوم صغير اصفہاني کے يہ اشعار پڑھے تھے
در حديث آمد که اندر ليلة‌ الاسراء پيمبر اشتراني ديد، من خود اشتري زان کاروانم
گر نداري باور و حجّت همي خواهي نظر کن بر کتاب مدح او در دست من کاين هست بارم
صغير اصفہاني پر اللہ تعالي کي رحمت نازل ہو
لہذا آپ کے ہاتھ ميں مدح فضيلت کي کتاب ہے،يہ بہت بڑا شرف ہے آپ کتنے خوش نصيب ہيں
اس فن و ہنر کي قدر کيجئے،ان خصوصيات اور اس فرصت سے بھر پور استفادہ کيجئے
يہ پہلا نکتہ مداحي کے بارے ميں
دوسرا نکتہ؛ آج ملک کے ذاکرين اور شعراء کے پاس بہت بڑا موقع ہے
آپ محافل و مجالس کا انعقاد کرتےہيں
بڑے بڑے اجتماعات ہوتے ہيں، ان اجتماعات ميں بعض اوقات ہزاروں افراد شرکت کرتے ہيں جن ميں اکثريت نوجوانوں کي ہوتي ہے
وہ آپ کي محفل و مجلس ميں شرکت کرتے ہيں، آپ کي خطابت، آپ کا قصيدہ اور مرثيہ سنتے ہيں۔ اس سے بہتر کيا موقع ہو سکتا ہے؟
سامعين کي اتني بڑي تعداد، اتنے زيادہ قلوب سننے اور سيراب ہونے کے مشتاق
اتنے سارے افراد تربيت کے جوہر سے آراستہ ہونے کے لئے آمادہ اور آپ کے اختيار ميں ہيں يہ فرصت ہے
اِغتَنِمُوا الفُرَص فَاِنَّها تَمُرُّ مَرَّ السَّحاب
اس موقع کو غنيمت سمجھئے ؛اس موقع سے اچھے اور احسن طريقہ سےاستفادہ کيجئے
تيسرا نکتہ يہ ہے کہ اس موقع سےبہترين استفادہ کيا ہوسکتاہے؟ ديني معارف کي تبليغ
انہيں چيزوں کي تبليغ کہ جن کے لئے ان عظيم ہستيوں نے، ان با عظمت اور با فضيلت پيکروں نے اپني جان کي بازي لگائي
اور بے پناہ مصائب برداشت کئے، اور بيشمار تکليفيں اٹھائيں
عاشور کا واقعہ رونما ہوا؛ صدر اسلام کے اندوہناک واقعات رونما ہوئے
يہ سب کس لئے تھا؟ يہ سب ديني معارف کي تبليغ کے لئے تھا
تو آپ اس موقع کو ديني معارف و تعليمات کي تبليغ و ترويج کے فروغ، نوجوان نسل کو دين پر عمل پيرا ہونے کي ترغيب دلانے کے لئے، شريعت پر عمل کرنے کے لئے
عصر حاضر کي بڑي ذمہ داريوں کو پورا کرنے کے لئے اس فرصت سے استفادہ کريں
ج ہمارے ملک کو، ہماري قوم کو، عالم اسلام کو درست طرز فکر کي ضرورت ہے، صحيح طرز عمل کي احتياج ہے، استقامت کي ضرورت ہے
ايراني قوم ايک نمونہ ہے ؛ اس قوم کے درميان نوجوان انجن کي حيثيت رکھتے ہيں
يہ نوجوان آپ کے اختيار ميں ہيں ؛ يعني آپ ايک نگاہ ميں محسوس کريں گے
کہ پورے عالم اسلام کو حرکت ميں لانے والے انجن کي چابي آپ کے ہاتھ ميں ہے؛ديني معارف کي تبليغ کيجئے
عوام کو جس چيز کي ضرورت ہے اور نوجوانوں کو جس چيز کي احتياج ہے وہ ان کے سامنے بيان کريں پاک رہنے کے لئے اورپاکيزہ زندگي بسر کرنےکے لئے
اسلامي طرز زندگي کے لئے، حقيقي معني ميں مسلمان بننے کے لئے، نيک عاقبت کے لئے
عوام کو اور نوجوانون کو بتائيں ؛ يہ آپ کے اختيار ميں ہے
طول تاريخ ميں کب ايسا دور گزرا ہے کہ ہم نے اس کثرت سے مجالس منعقد کي ہوں
اور ان ميں اتني کثير تعداد ميں نوجوان جمع ہوں اور ان کے دل آپ کے اختيار ميں ہوں
ہمارے زمانے ميں، ہماري نوجواني کے ايام ميں مشہد مقدس ميں
اگر تمام ذاکرين اور شعراء کو شمار کيا جاتا تو کل تعداد پانچ چھ سے زيادہ نہيں تھي ؛تہران ميں اس سے کچھ زيادہ رہے ہوں گے
مگر آج اتني مجالس اور اجتماعات، اتنے مقرر اور خطيب، فن و ہنر کا يہ عالم، اتنے خوش الحان افراد،
شعراء بھي اپني ذمہ داري پوري کر رہے ہيں اشعار کہہ رہے ہيں؛اس موقع سے بہترين انداز ميں استفادہ کرنا چاہيے؛ يہ بھي اہم نکتہ ہے
آخري نکتہ يہ ہے کہ انحراف سے پرہيز، غير معتبر چيزيں بيان کرنے سے اجتناب اور نوجوانوں کے عقائد ميں گرہيں لگانے سے دوري اختيار کرني چاہيے
کبھي ہم کوئي ايسي بات کہہ ديتے ہيں جس سے ہمارے نوجوان کے ذہن ميں ايک گرہ لگ جاتي ہے
اس گرہ کو کون کھولے گا؟ہم اپنے ناقص بيان سے يا اپنے غلط بيان سے
يا عدم توجہ کي وجہ سے ،يا پھر غير ذمہ دارانہ روش کي وجہ سے اس نوجوان کے ذہن ميں يہ گرہ ڈال ديتے ہيں
اس کے عقيدے ميں پيچيدگي پيدا کر ديتے ہيں، اب يہ گرہ کيسےکھلے گي ؟ يہ بڑي اہم ذمہ داري ہے
حضرت سيد الشہدا (ع) کي عظمت آپ کي شہادت کي وجہ سے ہے
آپ کي عظمت راہ خدا ميں پيش کي جانے والي قربانيوں کي وجہ سے ہے؛آپ کي عظمت ايثار و قرباني کي وجہ سے ہے
ہر چيز کي قرباني، تمام پسنديدہ چيزوں کي قرباني کي وجہ سے ہے اور ہم اس عظمت کو کسي ہلکي بات کے ذريعہ ہلکا بناديں
يہا تک ہلکا بناديں کہ کہ چند نوجوان اپنے کپڑے اتار کر اچھليں کوديں اور انہيں احساس بھي نہ ہو کہ کيا کہہ رہے ہيں
تو کيا يہ مناسب طريقہ ہے؟ کيا يہي اس نعمت کا شکر ہے جو اللہ نے آپ کو عطا کي ہے؟ يہ اچھي اواز نعمت ہے
محفل اور مجلس کو سنبھال لينے کي صلاحيت ايک نعمت ہے؛ يہ ايسي خصوصيات ہيں جو اللہ تعالي نے سب کو عطا نہيں کي ہيں
مگر آپ کو عنايت کي ہيں ؛آپ ان نعمتوں کا شکر ادا کيجئے
ميں ذاکرين اور شعراء کے مجموعہ کو تہہ دل سے چاہتا ہوں؛ آپ کے لئے دعا کرتا ہوں
خداوند عالم ان شاء اللہ آپ کي توفيقات ميں اضافہ فرمائے، آپ کي نصرت اور مدد فرمائے
اس کے ساتھ ہي يہ بھي عرض کر دوں کہ ايراني معاشرے کے اندر
اور علاقائي سطح پر ديکھا جائے تو ذاکرين اور شعراء سے ہماري بڑي توقعات وابستہ ہيں
حضرت صديقہ طاہرہ، معصومہ، راضيہ، مرضيہ سلام اللہ
و سلام جميع انبيائہ و ملائکتہ و عبادہ الصالحين عليھا کي شان ميں کچھ نہيں عرض کر سکتا
آپ نے اپني گفتگو ميں کچھ باتيں بيان کيں
ميري زبان کچھ بھي عرض کرنے سے قاصر ہے۔ لہذا اس موضوع سے ميں اسي طرح گزر جانا چاہتا ہوں
دوسرا موضوع ايٹمي مسئلہ ہے
بعض لوگوں نے سوال کيا اور اب بھي کر رہے ہيں کہ فلاں نے ايٹمي مسئلہ کے بارے ميں اپنےمؤقف کا اظہار کيوں نہيں کيا؟
جواب يہ ہے کہ کسي مؤقف کے اظہار کي گنجائش ہي نہيں ہے
ايٹمي مسئلے سے متعلق ہمارے حکام نے، ہمارے عہديداروں نے اور متعلقہ امور انجام دينے والے افراد نے ہميں بتايا ہے کہ ابھي کچھ ہوا ہي نہيں ہے
دونوں فريقوں کے درميان کوئي بھي حتمي اور لازم الاجراء فيصلہ نہيں ہوا ہے۔ تو پھر کونسا مؤقف؟
اگر مجھ سے کوئي پوچھے کہ آپ موافق ہيں يا مخالف تو ميں کہوں گا کہ نہ ميں مخالف ہوں نہ موافق
کيونکہ ابھي کچھ ہوا ہي نہيں ہے۔ ابھي کوئي کام پورا نہيں ہوا ہے
اصل مشکل انہيں تفصيلات اور جزوي امور کے بارے ميں ہے جن کے بارے ميں طے پايا ہے کہ دونوں فريق بيٹھ کر بحث کريں گے
يہ بات خود حکام نے بھي کہي ہے۔ ہم سے بھي کہي ہے اور اپنے انٹرويو اور گفتگو ميں عوام کے سامنے بھي اعلان کيا ہے
ساري مشکل اس کے بعد والے مرحلےميں ہے
ممکن ہے کہ ہمارا مد مقابل فريق جو ضدي، عہد شکن، جھوٹ بولنے والا
بہانے بنانے والا، سودے بازي کرنے والا، پشت سے خنجر گھونپنے والا
اس طرح کي حرکتوں کا مرتکب ہونے والا اور سياہ کارنامہ والا فريق ہے
ممکن ہے وہ تفصيلات اور جزوي امور کے موقع پر ہمارے ملک کو، ہماري قوم کو اور ہمارے مذاکرات کاروں کو کسي دائرے ميں محصور کرنے کي کوشش کرے
ابھي ہمارے پاس کچھ بھي نہيں ہے، ايسي کوئي چيز نہيں ہے جو لازم الاجراء ہو
يہ جو مبارک باد دي جا رہي ہے۔ مجھ کو مبارکباد ديتے ہيں يا دوسروں کو مبارکباد پيش کرتے ہيں، يہ بے معني ہے; کيسي مبارکباد؟
اب تک جو کچھ ہوا ہے اس ميں نہ تو معاہدہ ہوا ہے اور نہ ہي معاہدے تک پہنچنے والے مذاکرات کي کوئي ضمانت ہے
نہ ہي اس معاہدے کے مضمون اور مندرجات کي کوئي ضمانت ہے۔ کسي چيز کي ضمانت نہيں ہے
اس ميں تو اس بات کي بھي ضمانت نہيں ہے کہ مذاکرات انجام تک پہنچيں گے اور ايک معاہدے پر پہنچ کر ختم ہوں گے
اب تک جو کچھ ہوا اس کي يہ حيثيت ہے; سب چيزوں کا انحصار بعد والے مرحلے پر منحصر ہے
ميں چند نکات ايٹمي معاملے کے بارے ميں بيان کررہا ہوں
ميں مذاکرات کے سلسلے ميں کبھي بھي امريکہ سے پراميد نہيں رہا
اس کي وجہ کوئي توہم نہيں بلکہ تجربات ہيں۔ ہم نے تجربہ کيا ہے
ايک دن ايسا آئے گا جب بظاہر ہم نہيں ہوں گے
آپ لوگ ان شاء اللہ ان ايام کے دوران پيش آنے والے واقعات، ان کي تفصيلات اور تحريري مسودوں سے باخبر ہوں گے
تو آپ کو معلوم ہوگا کہ ہميں يہ تجربہ کہاں سے حاصل ہوا; ہم نے تجربہ کيا ہے
ميں پراميد نہيں تھا اس کے باوجود ميں نے اس خاص مسئلے ميں امريکہ سے مذاکرات کي مخالفت نہيں کي
ميں نے موافقت کي۔ ميں نے مذاکرات کاروں کي بھرپور طريقہ سے حمايت کي اور اب بھي حمايت کر رہا ہوں
وہ معاہدہ جو ايراني قوم کے مفادات کو يقيني بنائے اور جس سے ايراني قوم کے وقار کو تحفظ حاصل ہو
ميں ايسے معاہدے کي سو فيصد حمايت کروں گا، اس کا خير مقدم کروں گا ؛اس کو سب جان ليں
اگر کوئي کہتا ہے کہ ہم معاہدے کے يا کسي مشترکہ نقطے تک پہنچنے کے مخالف ہيں تو يہ درست بات نہيں ہے ؛يہ بات حقيقت کے خلاف ہے
اگر ايسا معاہدہ ہوتا ہے جو قوم کے مفادات کو، ملک کے مفادات کو تحفظ دے
تو ميں اس کي مکمل موافقت کروں گا
البتہ ہم نے يہ بھي واضح کر ديا ہے کہ برے معاہدے سے معاہدہ نہ کرنا بہتر ہے۔ يہ بات امريکي بھي کہتے ہيں
يہ فارمولہ بالکل صحيح فارمولہ ہے
ايسے معاہدے سے معاہدہ نہ کرنا بہتر ہے جس ميں قوم کے مفادات پامال ہوتے ہوں
قوم کا وقار مجروح ہوتا ہو، اتني عظمتوں کي مالک ايراني قوم کي توہين اور تحقير ہو
ايسي صورت ميں معاہدہ نہ کرنا شرف کي بات ہے۔ اس موضوع کے بارے ميں يہ پہلا نکتہ ہے
دوسرا نکتہ يہ ہے کہ ميں مذاکرات کے جزوي امور اور تفيصلات ميں کوئي مداخلت نہيں کرتا اور آئندہ بھي نہيں کروں گا
ميں نے بنيادي امور، اصلي خطوط، کليدي دائرے اور ريڈ لائنوں سے ملک کے حکام کو ہميشہ آگاہ کيا ہے
بنيادي طور پر صدر محترم کو جن کے ساتھ پابندي سے ميري گفتگو ہوتي رہتي ہے
اسي طرح کچھ مواقع پر محترم وزير خارجہ کو بھي اصلي اور کلي خطوط سے باخبر کيا ہے
تفصيلات اور فروعي باتيں جن کا بنيادي خطوط کي حفاظت سے کوئي تعلق نہيں ہے، وہ ميرے مد نظر نہيں ہيں
يہ چيزيں ان کے اختيار ميں ہيں، وہ اپنے انداز سے کام کر سکتے ہيں
اگر يہ کہا جائے کہ مذاکرات کي تمام تفصيلات رہبري کي نگراني ميں ہيں تو يہ بات درست نہيں ہے
البتہ اس سلسلے ميں مجھے ذمہ داري کا احساس ہے اور ميں ہرگز بے تفاوت نہيں ہوں
کچھ کلي باتيں ہيں کہ جن ميں بعض کا ابھي ذکر کروں گا
اس سے پہلے بھي عوام سے اپنے خطاب ميں ان کا ذکر کر چکا ہوں
اور حکام کو ان کے بارے ميں زيادہ تفصيل سے بتا چکا ہوں
تيسرا نکتہ يہ ہے کہ جس کي طرف ميں نے پہلے بھي اشارہ کيا کہ مذاکراتي ٹيم پر مجھے مکمل اعتماد ہے۔ اسے آپ جان ليں
يہ حضرات جو مصروف عمل ہيں، ايسے افراد ہيں کہ جن پر ہميں پورا اعتماد ہے
ان کے بارے ميں مجھے کسي طرح کا کوئي شک و شبہ نہيں ہے
اور ان شاء اللہ آئندہ بھي کسي طرح کے شک و شبہ کي کوئي گنجائش پيدا نہيں ہوگي
ليکن اس کے باوجود مجھے سخت تشويش ہے
اس تشويش کي وجہ يہ ہے کہ
مد مقابل فريق بہت بڑا دھوکے باز، جھوٹا اور عہد شکن ہے؛ اور صحيح سمت کے برخلاف اقدام کرنے والا ہے
مد مقابل فريق کي يہ کيفيت ہے ۔ اس کا ايک نمونہ اسي معاملےميں نظر آ گيا
جب ہمارے مذاکرات کاروں کي گفتگو ختم ہو گئي
تو اس کے چند گھنٹے بعد وائٹ ہاؤس سے مذاکرات کي تشريح ميں ايک بيان جاري ہوا
يہ بيان جو انہوں نے جاري کيا اور جس کا نام "فيکٹ شيٹ" رکھا اس ميں اکثر باتيں حقيقت کے بالکل خلاف ہيں
يعني وہ مذاکرات کے بارے ميں اور جن چيزوں پر اتفاق ہوا ہے ان کے بارے ميں جو تشريح پيش کر رہے ہيں
وہ ايک غلط، خلاف حقيقت اور تحريف شدہ تشريح ہے
اس اعلاميہ کو ميں نے ديکھا۔ چار پانچ صفحات کا ہے
يہ چار پانچ صفحات دو تين گھنٹے کے اندر تيار نہيں ہوئے
اسي دوران جب مذاکرات انجام پا رہے تھے، يہ بيان تيار کر ليا گيا تھا
آپ توجہ کيجئے کہ مد مقابل فريق اس طرح کا مکار ہے؛آپ سے گفتگو کر رہا ہے
کہ بعض موضوعات کے بارے ميں اتفاق پيدا ہوجائے
ليکن اسي دوران جب آپ سے بات کر رہا ہے، ايک ايسا بيان تيار کرتا ہے
جو آپ کے اور اس کے درميان ہونے والي گفتگو کے برخلاف ہے
جيسے ہي مذاکرات ختم ہوتے ہيں، فورا وہ بيانيہ جاري کر ديتا ہے؛مد مقابل فريق اس طرح کا ہے
يہ فريق عہد شکن اور دھوکے باز ہے
ايک بيان ديتے ہيں پھر چپکے سے کہتے ہيں کہ يہ بيان ظاہري ہے
يہ بيان اس لئے ہے کہ ملک کے اندر مخالفين کے سامنے سبکي نہ ہو
اس لئے کچھ باتيں وہ لوگ لکھ ديتے ہيں۔ ليکن اس کا ہم سے کوئي ربط نہيں ہے
اگر ان باتوں کو بنياد بنا کر کام کرنا ہے جو انہوں نے لکھي ہيں تو ہرگز اسے عمل کي بنياد قرار نہيں ديا جا سکتا
البتہ وہ لوگ ہمارے بارے ميں بھي اسي طرح کي بات کرتے ہيں
انہوں نے کہا کہ ممکن ہے جب مذاکرات انجام پا جائيں ممکن ہے اس کے بعد
رہبري کي طرف سے ظاہري طور پر مخالفت کا اظہار کيا جائے ؛'کافر سب کو اپنا ہم مشرب سمجھتا ہے
ہم اپنے عوام سے جو بات کرتے ہيں وہ باہمي اعتماد کي بنياد پر ہوتي ہے
عوام کو اس کمزور حقير پر اعتماد ہے اور مجھے بھي اس قوم کي ہر فرد پر اعتماد ہے
قوم کے اجتماعي اقدام پر اعتماد ہے۔ ميرا عقيدہ ہے
يَدُ اللهِ مَعَ الجَماعَة
ميرا ايمان ہے کہ دست الہي ہے جو کاموں کو انجام تک پہنچا رہا ہے۔ آپ 22 بہمن ديکھئے
اس شديد سردي ميں، اتني سختيوں کے باوجود لوگ سڑکوں پر نکل آتے ہيں؛ اسي طرح يوم قدس کے موقع پر ديکھئے
تو آفتاب کي شديد گرمي ميں ، روزے کي حالت ميں کون ہے جو عوام کو سڑکوں پر لے آتا ہے؟سڑکوں پر آکر انہيں کيا ملتا ہے؟
ہم قدرت الہي کے ہاتھ کا مشاہدہ کرتے ہيں؛ ہميں عوام کے اس عمومي اقدام پر اعتماد ہے
عوام کے احساسات و جذبات پر اعتماد ہے، عوام کي صداقت و بصيرت پر اعتماد ہے؛ ہم آپس ميں گفتگو کرتے ہيں
ہمارا مد مقابل فريق کسي اور انداز سے عمل کرتا ہے وہ ہميں بھي اپنے جيسا سمجھتا ہے
لہذا اس حقير کي تشويش کي اصل وجہ يہ ہے
اب بھي مجھے تشويش ہے کہ يہ لوگ کيا کرتے ہيں اور کام کيسے انجام پائے گا
اگلا نکتہ يہ ہے؛ کچھ لوگوں نے حمايت اور بعض نے مخالفت کي
ہمارے اخبارات و ذرائع ابلاغ ميں، ہمارے ملک کے پرنٹ ميڈيا ميں، ويب سائٹوں وغيرہ ميں، بعض نے حمايت کي
اور بعض نے مخالفت کي۔ ميرے خيال ميں مبالغہ آرائي سے بچنا چاہيے اور جلد بازي سے بھي اجتناب کرنا چاہيے
ہميں توجہ سے ديکھنا چاہيے کہ کيا ہوتا ہے؟ البتہ ميں نے يہ بات خود متعلقہ حکام سے بھي چند روز قبل کہي ہے
کہ وہ سامنے آکر عوام کو اور خاص طور پر اہم شخصيات کو تفصيلات اور جزوي باتوں سے آگاہ کريں
ہمارے پاس اس ميں کوئي رازداري کي بات نہيں ہے، چھپانے کے لئے کچھ نہيں ہے
يہ طرز عمل عوام سے ہمدلي کا عيني مصداق بھي ہے۔ ہمدلي اور ہم زباني جس کا ہم نے اعلان کيا ہے، وہ کوئي جبري چيز نہيں ہے
کوئي دستوري عمل نہيں ہے کہ کوئي فرمان جاري کر دے
کہ عوام ہمدلي کا مظاہرہ کريں اور عوام جواب ديں کہ ہاں ٹھيک ہے، اس طرح ہمدلي پيدا نہيں ہوتي
ہمدلي کا جذبہ ايک پھول کي مانند ہوتا ہے، پھول کے ايک پودے کي مانند ہوتا ہے
اس پودے کو زمين ميں لگانے کي ضرورت ہے۔ پھر اس کي حفاظت کي ضرورت ہے، اس کي آبياري کي ضرورت ہے
اسے نقصان پہنچانے سے اجتناب کيا جانا چاہيے۔ تاکہ ہمدلي کا يہ جذبہ پروان چڑھے؛اس کے بغير ہمدلي کا جذبہ پيدا نہيں ہو سکتا
ہمدلي تو ہم زباني سے بھي بہتر چيز ہے، البتہ ہم زباني بھي بہت اچھي چيز ہے
اي بسا هندو و ترک هم ‌زبان اي بسا دو ترک چون بيگانگان
پس زبان محرمي خود ديگر است همدلي ازهم‌زباني بهتر است
ہمدلي لازم ہے۔ ہمدلي پيدا کي جاني چاہيے۔ ہمدلي کو پروان چڑھانا چاہيے
ميري سب سے يہ سفارش ہے۔ ہمدلي کا جذبہ پيدا کرنے کا يہ بہترين موقع ہے
کچھ لوگ مخالفت کر رہے ہيں، اعتراض کر رہے ہيں۔ تو کوئي بات نہيں ہے۔ ہمارے حکام تو صداقت پسند افراد ہيں
جو قومي مفادات سے گہري دلچسپي رکھتے ہيں
مخالفت کرنے والوں ميں جو سرکردہ اور اہم شخصيات ہيں انہيں دعوت دي جائے۔ ان کي باتوں کو سنا جائے
بہت ممکن ہے کہ ان کي باتوں ميں کوئي ايسا نکتہ مل جائے کہ جس کو ملحوظ رکھا جائے تو ان کا کام بہتر انداز ميں آگے بڑھے
اگر کوئي خاص نکتہ نہيں ہے تو انہيں مطمئن کرنے کي کوشش کي جائے۔ اسے ہمدلي کہتے ہيں
يہ جذبات و احساسات ميں يگانگت پيدا کرنے کي کامياب کوشش ہے؛جس کے نتيجے ميں افعال اور اعمال ميں يگانگت پيدا ہوتي ہےيہ لوگ ايک ساتھ بيٹھيں،بحث کريں، ايک دوسرے کي بات سنيں
ممکن ہے کہ کوئي يہ کہے کہ جناب وقت کے دامن ميں گنجائش نہيں ہے صرف تين مہينے کا وقت باقي ہے
تو اگر تين مہينہ بڑھ کا چار مہينہ ہو گيا تو آسمان زمين پر نہيں آ جائے گا؛ گيا اشکال ہے؟
چنانچہ انہوں نے بھي ايک زمانے ميں مذاکرات کو سات مہينے تک ملتوي کر ديا تھا
اگر ہمدلي اور ہم زباني پيدا کرنے کے لئے اور باہمي طور پر تبادلہ خيال ميں کچھ وقت صرف ہو گيا تو کيا حرج ہے
اگر کچھ وقت صرف ہو گيا اور وہ آخري فيصلہ نہيں ہو پايا بلکہ فيصلے کچھ مدت کے لئے ملتوي ہو گئے
تو کوئي اشکال نہيں ہے؛ يہ بھي ايک اہم نکتہ ہے۔
اس کے بعد والا نکتہ يہ ہے کہ يہ مذاکرات جو اس وقت انجام پا رہے ہيں
جس کا ايک حصہ امريکيوں کے ساتھ گفتگو پر مشتمل ہے
مذاکرات صرف ايٹمي موضوع تک محدود ہيں؛ ہم کسي بھي دوسرے مسئلے ميں امريکہ سے کوئي بات نہيں کريں گے
يہ بات سب جان ليں کہ يہ مذاکرات نہ علاقہ کے مسائل کے بارے ميں ہيں، نہ گوناگوں اندروني معاملات کے بارے ميں ہيں اور نہ عالمي مسائل کے بارے ميں ہيں
ان مذاکرات کا تعلق صرف ايٹمي معاملہ سے ہے
ہاں يہ ايک تجربہ ہو سکتا ہے۔ اگر مد مقابل فريق اپني دائمي کج فکري اور بد نيتي سے دست بردار ہو گيا
تو يہ ہمارے لئے ايک تجربہ ہوگا ؛اور اس صورت ميں کسي اور موضوع کے بارے ميں بھي ان سے بات کي جا سکتي ہے
ليکن اگر ہم نے ديکھا کہ نہيں، جو کجروي ہميشہ ديکھنے ميں آتي تھي وہ اب بھي باقي ہے، اب بھي وہ غلط راستے پر ہي جا رہے ہيں
تو ظاہر ہے کہ اس سے ہمارا ماضي کا تجربہ و نظريہ اور بھي مستحکم ہو جائےگا
ہمارا مد مقابل فريق عالمي برادري نہيں۔ اس نکتے پر توجہ دي جائے
کبھي کبھي بيانات ميں سننے کو ملتا ہے اور جس پر مجھے شکايت بھي رہي ہے کہ بعض احباب بھي کہہ ديتے ہيں عالمي برادري
عالمي برادري تو وہ لوگ کہتے ہيں۔ ہمارے مد مقابل عالمي برادري نہيں ہے
ہمارے مد مقابل ايک امريکہ اور تين يورپي ممالک ہيں، بس
يہي لوگ ہيں جو اس مسئلے ميں ايراني قوم کے سامنے اپني ضد، عہد شکني، کج روي اور خباثت ڈٹے ہوئے ہيں
ان ميں ايک امريکہ ہے اور تين يورپي ممالک ہيں کوئي اور ہمارے مد مقابل نہيں ہے
ابھي دو ڈھائي سال پہلے تہران ميں ڈيڑھ سو سے زيادہ ممالک کے اعلي رہنماؤں کا اجلاس ہوا
تہران ميں ناوابستہ تحريک کے اجلاس ميں تقريبا پچاس ملکوں کے سربراہ جمع ہوئے تھے
دو تين سال پہلے کي بات ہے۔ يہ سو سال پہلے کا واقعہ نہيں ہے
ابھي حال ہي ميں يہ اجلاس ہوا ہے۔ يہ عالمي برادري ہے
اب اگر ہم کہيں کہ "بين الاقوامي برادري کو ہم پر اعتماد ہونا چاہيے
تو سوال يہ ہے کہ عالمي برادري کہاں ہے؟ عالمي برادري کو تو ہمارے اوپر مکمل طور پراعتماد ہے
انہيں ملکوں ميں بعض ايسے ہيں جہاں کےعوام اپني حکومتوں کو پسند نہيں کرتے۔ يہ بھي ايک اورنکتہ ہے
آخري نکتہ ميرے مطالبات پر مشتمل ہے
حکام سے ميرےکچھ مطالبات رہے ہيں جو ميں نے انھيں بتا ديئے ہيں
اور ميري ان کے بارے ميں تاکيد بھي ہے
ايک چيز يہ ہے جو انھيں ذہن نشين رکھني چاہيے کہ ايٹمي شعبہ ميں حاصل ہونے والے نتائج بہت ہي قيمتي ۔گرانقدر اور گران سنگ ہيں
اسے معمولي اور کم اہميت نہ سمجھيں۔ يہ بہت قيمتي سرمايہ ہے
ايٹمي صنعت کسي بھي ملک کے لئے ايک ضرورت کا درجہ رکھتي ہے
اب اگر کچھ روشن خيال افراد قلم اٹھائيں اور لکھنے لگيں
کہ " جناب! ايٹمي صنعت ليکر ہميں کيا کرنا ہے؟" تو يہ ايک فريب ہے
يہ بالکل وہي بات ہوئي جو قاجاريہ دور حکومت ميں کہي جاتي تھي؛ جب تيل دريافت ہوا
اور انگريز آگئے اور تيل لے جانے کي کوشش کرنے لگے
تو بعض قاجاري حکومتي رہنماؤں نے کہا کہ ہم اس بدبودار سياہ مادے کو رکھ کرکيا کريں گے
ان کو لے جانے ديجئے! آج يہي بات دہرائي جا رہي ہے
ايٹمي صنعت ملک کي اہم ضرورت ہے
توانائي کے لئے بھي اس کي ضرورت ہے، نيوکليئر دواؤں کے لئے بھي اس کي بڑي ضرورت ہے
سمندر کے پاني کو صاف پاني ميں تبديل کرنے کے لئے بھي اس کي ضرورت ہے، اسي طرح زراعت اور ديگر گوناگوں شعبوں ميں بھي اس کي احتياج ہے
دنيا ميں آج ايٹمي صنعت ايک پيشرفتہ اور انتہائي اہم صنعت ہے
اسے ہمارے نوجوانوں نے اپني محنت سے حاصل کيا ہے
يہ ہمارے بچوں کي اندروني صلاحيتوں اور توانائيوں کا نتيجہ ہے
آج ايک پسماندہ ملک کہتا ہے کہ اگر ايران يورينيم کي افزودگي کرے گا تو ہم بھي يورينيم افزودہ کريں گے
ٹھيک ہے جاؤ تم بھي يورينيم افزودہ کرو؛اگر آتا ہے تو تم بھي کر لو
ہم نے يورينيم افزودہ کرنا کسي اور سے نہيں سيکھا ہے؛ يہ ہماري اندروني صلاحيتوں کا نتيجہ ہے
اگر تمہارے يہاں تمہاري قوم کے اندر يہ صلاحيت ہے تو تم بھي يورينيم افزودہ کر لو
بعض ممالک بالکل بچکانہ انداز ميں بہانہ بازي کرتے ہيں
يورينيم کي افزودگي کي ٹيکنالوجي اور ايٹمي شعبہ ميں جو دوسري کاميابياں اب تک حاصل ہوئي ہيں، يہ بڑے عظيم ثمرات ہيں
يہ کوئي معمولي چيز نہيں ہے۔ يہ اس ميدان ميں ہمارے ابتدائي کام ہيں
اس صنعت کے ميدان ميں ابھي اور کام کيا جانا باقي ہے، پيشرفت ہوني چاہيے، ترقي ہوني چاہيے
چند جرائم پيشہ ممالک کہ يا تو انہوں نے ايٹمي ہتھياروں کا استعمال کيا ہے جيسے امريکہ
يا اس کا تجربہ کيا ہے جيسے فرانس
فرانس نے ابھي دس بارہ سال پہلے سمندر ميں لگاتار تين ايٹمي تجربے کئے
جو بہت تباہ کن اقدام تھا، اس سے بحري ماحوليات کو زبردست نقصان پہنچتا ہے
فرانس نےتين خطرناک ايٹمي تجربات کئے، دنيا ميں کچھ معمولي سا شور برپا ہوا
اور پھر سب خاموش ہو گئے، معاملہ تمام ہوگيا
يہ ممالک ہميں نصيحت کر رہے ہيں
ہم ايٹمي دھماکہ نہيں چاہتے،ايٹمي تجربات نہيں کرنا چاہتے، ہم ايٹمي ہتھيار بنانے کي کوشش نہيں کر رہے ہيں
نہ ان کے کہنے کي وجہ سے بلکہ ہم خود اپني وجہ سے، اپنے دين اور اپنے طرز فکر کي وجہ سے يہ سب نہيں کر رہے ہيں
ہمارا شرعي فتوي بھي يہي ہے اور ہمارا عقلي فتوي بھي يہي ہے
ہمارا عقلي فتوي يہ ہے کہ ہميں نہ تو آج اور نہ ہي کل کبھي بھي ايٹمي ہتھيار کي ضرورت نہيں ہے
ہمارے جيسے ممالک کے لئے ايٹمي ہتھيار ايک درد سر ہے ؛اس کي تفصيلات ميں نہيں جاؤں گا
لہذا ايٹمي شعبہ ميں ملنے والي کاميابياں بہت ہي گرانقدر اور قيمتي ہيں، بہت اہم ہيں
اس صنعت کے ميدان ميں کام کرنا اور ملک کو صنعتي بنانا بہت ضروري اور لازمي ہے۔ اس پر توجہ مرکوز کرني چاہيے
حکام سے ہمارا دوسرا مطالبہ يہ رہا ہے اور ہم نے حکام سے کہا ہے کہ مد مقابل فريق پر ہرگز اعتماد نہ کريں
بہت اچھي بات ہے کہ حال ہي ميں ہمارے ايک اہلکار نے واضح طور پر کہا کہ مد مقابل فريق پر ہميں کوئي اعتماد نہيں ہے
يہ بہت اچھي بات ہے
ہم نے کہا کہ مد مقابل فريق پر اعتماد نہ کيجئے، اس کي مسکراہٹ پر اعتماد نہ کيجئے
جو دلکش وعدے کرتا ہے، البتہ دلکش وعدے دلکش عمل نہيں، اس پر اعتماد نہ کيجئے
جب اس کي غرض نکل جائے گي تو وہ مڑ کر آپ کا مذاق اڑائے گا۔ يہ لوگ اس قدر پست ہيں
اس وقت ايک ابتدائي يادداشت ہے جسے اعلاميہ کي صورت ميں جاري کيا گيا ہے
ابھي کوئي کام انجام تک نہيں پہنچا ہے، دونوں فريق کہہ رہے ہيں کہ کوئي بھي چيز ابھي لازم الاجراء نہيں ہے
اسي مرحلے ميں جب يہ ذرا سي پيشرفت ہوئي ہے
تو آپ نے ديکھا کہ امريکي صدر ٹيليويزن پر کس حربے کے ساتھ اور کس انداز ميں ظاہر ہوئے
ايک اور بات جو ہم نے حکام سے بھي کہي ہے اور عوام کو بھي اس سے آگاہ کريں گے
کہ آئندہ چند مہينے بڑے اہم ہيں جن کے دوران تفصيلات کے بارے ميں مذاکرات انجام پانے والے ہيں ؛يہ مہينے بہت اہم ہيں
ان کے دوران يہ ہونا چاہيے کہ پابندياں مکمل طور پر اور ايک ساتھ ختم ہوني چاہييں
ان ميں سے کوئي کہتا ہے کہ پابندياں چھ مہينے ميں ختم ہو جائيں گي
دوسرا کہتا ہے کہ نہيں، ممکن ہے ايک سال کا وقت لگ جائے
کوئي اور کہتا ہے کہ ايک سال سے بھي زيادہ کا وقت لگ سکتا ہے
يہ سب ان کي ہميشہ کي سازشيں ہيں۔ يہ باتيں ہرگز قابل اعتناء اور قابل قبول نہيں ہيں
اگر چنانچہ اللہ تعالي کي مرضي يہ ہے اور معاہدہ ہوجاتا ہے
تو پابندياں معاہدے کے دن ہي مکمل طور پر ختم ہو جاني چاہييں
اگر يہ نتيجہ نکلتا ہے کہ پابندياں ايک خاص شيڈول کے تحت ہٹيں گي تو پھر ہم نے مذاکرات ہي کيوں کئے؟
پھر ميز پر بيٹھنا، مذاکرات کرنا اور بحث کرنا سب کس لئے تھا؟
يہ سب اس لئے تھا کہ پابندياں ہٹائي جائيں
اب اگر وہ پابنديوں کي منسوخي کو کسي اور چيز سے مشروط کريں تو يہ کسي صورت ميں قابل قبول نہيں ہے
اگلا نکتہ يہ ہے کہ ميں نے محترم حکام کو آگاہ کيا ہے اور آپ کي خدمت ميں بھي عرض کرنا چاہتا ہوں
کہ ہرگز يہ اجازت نہ دي جائے
کہ وہ نگراني کے بہانے ملک کے دفاعي اور سکيورٹي شعبہ کے قريب جا سکيں؛ ہرگز نہيں
ملک کے فوجي حکام کو بھي کسي صورت ميں يہ اجازت نہيں ہے
کہ نگراني کے نام پر يا تحقيقات کے نام پر يا اسي جيسے کسي اور بہانے سے
اغيار کو ملک کي دفاعي اور سکيورٹي حدود کے قريب جانے کا موقع ديں
يا ملک کے دفاعي شعبہ کي پيشرفت و ترقي کے عمل کو متوقف کريں
ملک کي دفاعي قوت ميں اضافہ اور ملک کي دفاعي توانائي عسکري ميدان ميں ايراني قوم کا مضبوط اور محکم بازو ہے
يہ اسي طرح محکم اور طاقتور باقي رہنا چاہيے
اسي طرح مذاکرات ميں مختلف خطوں ميں مزاحمتي محاذ سے وابستہ عزيز بھائيوں کي حمايت کے مسئلے ميں بھي
کسي طرح کا کوئي خلل پڑنے کا موقع نہيں دينا چاہيے
ايک اور نکتہ يہ ہے کہ نظارت اور نگراني کا کوئي بھي ايسا سسٹم جو غير معمولي ہو اور نظارت کے اعتبار سے
ايران کو بالکل الگ ملک بنا دے ہرگز قابل قبول نہيں ہے
ہرگز قابل قبول نہيں ہے
يہي رائج نگراني جو ساري دنيا ميں عام طور پر انجام دي جاتي ہے
وہي نگراني ايران پر بھي ہوني چاہيے اس سے زيادہ نہيں ہوني چاہيے
اس سلسلے ميں آخري نکتہ يہ ہے
کہ ايٹمي ميدان ميں مختلف پہلوؤں سے سائنسي اور فني پيشرفت کا سلسلہ ہرگز نہيں رکنا چاہيے
ترقي اور پيشرفت کا سلسلہ جاري رہنا چاہيے ٹيکنالوجي کي پيشرفت جاري رہني چاہيے
ممکن ہے کہ ضرورت کے تحت اس ميں کچھ محدوديتوں کو قبول کر ليا جائے، اس ميں ہميں کوئي اعتراض نہيں ہے
کچھ محدوديتيں قبول کر ليں مگر ٹيکنالوجي کي ترقي حتمي طور پر جاري رہني چاہيے
يہ سلسلہ پوري قوت کے ساتھ آگے بڑھنا چاہيے
يہ ہمارے عرائض ہيں، اپنے عزيز بھائيوں سے ہمارا يہي مطالبہ ہے
ہم نے نجي ملاقاتوں ميں بھي يہ باتيں بيان کي ہيں
اس ڈيڑھ سال کے عرصے ميں صدر محترم سے
اور شاذ و نادر کبھي کسي موقع پر مذاکراتي ٹيم کے سرپرست محترم وزير خارجہ سے بھي ہم نے کہا ہے
يہ ہماري باتيں ہيں۔ اب ان مطالبات کو يہ حضرات مذاکرات کي کس روش کے ذريعہ پورا کرتے ہيں
اس کا فيصلہ خود ان کے ہاتھ ميں ہے وہ جائيں، بيٹھ کر غور کريں اور مذاکرات کا صحيح طريقہ نکاليں
باخبر اور ديانت دار افراد سے مشورہ کريں
ناقدين کے نظريات کو بھي سنيں اور جو کچھ بھي ضروري ہے انجام ديں ؛ يہ ايٹمي مسئلے سے متعلق باتيں ہيں
يمن کا مسئلہ؛ سعوديوں نے اس علاقے ميں بہت بري بدعت کا آغاز کيا ہے البتہ انھوں نے بہت بڑي غلطي کا ارتکاب کيا ہے
جو کام آج سعودي حکومت يمن ميں کر رہي ہے
ايسا ہي کام صہيونيوں نے غزہ ميں کيا تھا
اس کے دو پہلو ہيں:ايک تو يہ کھلي جارحيت ہے، نسل کشي ہے، بين الاقوامي سطح پر قابل تعقيب جرم ہے
بچوں کو مار رہے ہيں، گھروں کو مسمار کر رہے ہيں، يمن کےبنيادي ڈھانچے کو تباہ کر رہے ہيں
ايک ملک کي قومي ثروت کو نابود کر رہے ہيں
ظاہر ہے، يہ بہت بڑي مجرمانہ کارروائي ہے؛ يہ اس معاملے کا ايک پہلو ہے
اس معاملے کا دوسرا پہلو يہ ہے کہ اس معاملے ميں سعوديوں کو نقصان اٹھانا پڑے گا
خسارہ ہوگا۔ وہ ہرگز کامياب نہيں ہو پائيں گے
اس کي دليل بالکل واضح ہے۔ دليل يہ ہے
کہ صہيونيوں کي عسکري توانائي ان سعوديوں کي فوجي طاقت سے کئي گنا زيادہ تھي
ان کے پاس ان سعوديوں کے مقابلے ميں کئي گنا زيادہ فوجي طاقت تھي؛ صہيونيوں کے سامنے غزہ کا علاقہ ايک بالشت کے برابر تھا
ليکن يمن ميں سعوديوں کو ايک بڑے ملک اور کئي ملين عوام کا سامنا ہے
ايک قوم اور وسيع و عريض ملک کا سامنا ہے
جب صہيونيوں کو غزہ ميں فتح حاصل نہ ہوسکي
تو سعودي بھي يمن ميں کامياب نہيں ہوپائيں گے
اگر صہيوني کامياب بھي ہو جاتے تب بھي سعوديوں کي کاميابي کا امکان صفر فيصد ہوتا ؛ اس وقت سعوديوں کي فتح کا امکان صفر فيصد سے بھي کم ہے
سعودي يقينا نقصان اٹھائيں گے؛ يمن کے لوگ يقيني طور پر سعوديوں کي ناک زمين پر رگڑ ديں گے
مختلف سياسي مسائل ميں سعوديوں سے ہمارا اختلاف ہے
ليکن ہم ہميشہ يہ کہتے آئے ہيں کہ سعودي حکام اپني خارجہ پاليسي ميں وقار اور متانت سے کام ليتےہيں
اب يہ متانت بھي ان کے ہاتھ سے نکل گئي ہے
چند ناتجربہ کار نوجوانوں نے اس ملک کے امور کي زمام تھام لي ہے
اور متانت و ظاہر داري کي جگہ وحشي خصلت کا غلبہ ہوتا جا رہا ہے
يہ چيز ان کے لئے نقصان دہ ثابت ہوگي
ميں سعوديوں کو خبردار کرتا ہوں؛ وہ فورا يمن ميں اپني يہ مجرمانہ کارروائي بند کريں
اس علاقے ميں يہ وحشيانہ روش قابل قبول نہيں ہے
امريکہ بھي البتہ ان کا دفاع کر رہا ہے، ان کي حمايت کر رہا ہے يہ امريکہ کي فطرت ہے
وہ ہر معاملے ميں مظلوم کا ساتھ دينے کے بجائے ظالم کا طرفدار ہوجاتا ہے
وہ مکروہ چہرے کي حمايت کرتا ہے وہ مظلوم کي حمايت کے بجائے ظالم کي حمايت کرتا ہے
يہ اس کا مزاج ہے؛ اس مسئلے ميں بھي وہ اسي پراني عادت پر عمل پيرا ہے ؛ ليکن ان پر ضرب پڑے گي، انہيں شکست ہوگي
اب وہ ہنگامہ آرائي کريں گے کہ ايران يمن کے امور ميں مداخلت کر رہا ہے، ہاں يہ مداخلت ہے
ہم يہاں بيٹھ کر دو باتيں کرديں تو يہ مداخلت ہوجائے گي
ليکن اگر ان کے حملہ آور جنگي جہاز يمن کي فضائي حدود کي خلاف ورزي کر رہے ہيں يہ مداخلت نہيں ہے
وہ اپني اس مداخلت کے لئے ايسے احمقانہ بہانے تلاش کرتے ہيں
يہ بہانے نہ تو بين الاقوامي اصولوں کے اعتبار سے قابل قبول ہيں، نہ ہي قوميں اسے قبول کريں گي اور نہ ہي يہ اللہ تعالي کي نگاہ ميں قابل قبول ہے
ان کے لئے لازم ہے کہ جتنا جلد ہو سکے ان بھيانک جرائم کا سلسلہ بند کرديں
يمني قوم بہت عظيم قوم ہے، طويل اور قديم تاريخ کي مالک قوم ہے، ہزاروں سال پر محيط اس کا ماضي ہے
اس قوم کے پاس يہ صلاحيت اور يہ توانائي موجود ہے، کہ خود بيٹھ کر اپني حکومت کا تعين کرے
البتہ کچھ لوگ يہ کوشش کر رہے ہيں کہ اقتدار کا خلا پيدا ہو جائے، ہنگامہ کھڑا ہو جائے
وہي بحران جو ليبيا ميں پيدا ہوا ہے جس کے نتيجے ميں ليبيا ميں حد درجہ بري اور اندوہناک صورت حال پيدا ہو گئي ہے
وہ ايسي صورتحال يمن ميں بھي پيدا کرنا چاہتے تھے،ليکن خوش قسمتي کي بات ہے کہ وہ اپنے مقصد ميں ناکام ہو گئے
مؤمن نوجوانوں نے، ملک سے ہمدردي رکھنے والے نوجوانوں نے
امير المومنين عليہ الصلاۃ و السلام کے راستے پر چلے والے ان افراد نے
جن ميں شيعہ، سني، شافعي، زيدي اور حنفي سب شامل ہيں پائداري کا مظاہرہ کيا
دشمن کي يلغار کا سامنا کيا اور ان شاء اللہ وہ کامياب ہوں گے۔ فتح اور کاميابي قوموں کے متعلق ہے
پروردگارا! دنيا بھر ميں ہمارے بھائيوں کو کاميابي عطا فرما
پروردگارا! اسلام اور مسلمانوں کے دشمنوں کو جہاں کہيں ہوں نيست و نابود فرما
پروردگارا! ہميں ہمارے فرائض سے آگاہ فرما
اپنے فرائض پر عمل کرنے کي توفيق عطا فرما
ہمارے عظيم الشان امام (رہ) کي روح مطہر کو اپنے اولياء کے ساتھ محشور فرما
شہدا کي پاکيزہ ارواح کو حضرت صديقہ طاہرہ سلام اللہ عليہا کي روح مطہرہ کے ساتھ محشور فرما
والسّلام عليکم و رحمة‌الله و برکاته